
Parlamentul  României

Camera  Deputaţilor
Comisia pentru sănătate şi familie
         Nr. 28/222/27 septembrie 2012                                     

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra propunerii legislative privind modificarea şi completarea Legii nr. 264/2007 pentru modificarea şi completarea Legii nr.95/2006 privind reforma în domeniul sănătăţii (Pl.x 270/2012). Propunerea legislativă a fost respinsă de Senat în şedinţa din 18 iunie 2012, în calitate de primă Cameră sesizată, şi  trimisă Comisiei pentru sănătate şi familie cu adresa  nr. Pl-x 270 din 25 iunie 2012, Camera Deputaţilor fiind Cameră decizională. 
În raport de obiectul şi conţinutul său, propunerea legislativă  face parte din categoria legilor ordinare. 

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
          Nr. 28/222/27septembrie 2012        
Raport 

asupra propunerii legislative privind modificarea şi completarea Legii nr. 264/2007 pentru modificarea şi completarea Legii nr.95/2006 privind reforma în domeniul sănătăţii (Pl-x 270/2012)

 1. Cu adresa nr. Pl-x 270 din 25 iunie 2012, Comisia pentru sănătate şi familie a fost sesizată, în fond, în conformitate cu prevederile art. 95 din Regulamentul Camerei Deputaţilor, republicat, cu dezbaterea propunerii legislative privind modificarea şi completarea Legii nr. 264/2007 pentru modificarea şi completarea Legii nr.95/2006 privind reforma în domeniul sănătăţii (Pl.x 270/2012), respinsă de Senat în şedinţa din 18 iunie 2012, în calitate de primă Cameră sesizată, şi  trimisă Comisiei pentru sănătate şi familie cu adresa  nr. Plx 270 din 25 iunie 2012, Camera Deputaţilor fiind Cameră decizională. 
La întocmirea raportului, Comisia a avut în vedere avizul Consiliului Legislativ nr. 172/12.03.2012, avizul Comisiei juridice, de disciplină şi imunităţi nr. Pl-x 270/28.08.2012, avizul Comisiei pentru muncă şi protecţie socială nr. 27/208/20.09.2012, avizul Comisiei pentru egalitatea de şanse pentru femei şi bărbaţi nr. 37/260/30.08.2012, precum şi punctul de vedere al Ministerului Sănătăţii nr.47603 din 25.09.2012.

 2. În raport de obiectul şi conţinutul său, propunerea legislativă  face parte din categoria legilor ordinare. 
Propunerea legislativă are ca obiect de reglementare modificarea art.259 alin.(7) lit.c) din Legea nr.264/2007, act modificator al Legii nr.95/2006 privind reforma în domeniul sănătăţii în vederea exceptării persoanelor care abia au primit decizia de pensionare, de la efectuarea unei plăţi retroactive pentru a putea fi înscrise pe listele beneficiarilor de servicii medicale în sistemul sanitar de stat.

3. Comisia pentru sănătate şi familie a dezbătut propunerea legislativă menţionată în şedinţa din 25 septembrie 2012. La şedinţa comisiei au participat 14 deputaţi din cei 17 membri ai comisiei. Raportul Comisiei a fost adoptat cu unanimitate de voturi.
La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, dl. Răzvan Vulcănescu - secretar de stat în Ministerul Sănătăţii.

4. În urma dezbaterilor, Comisia pentru sănătate şi familie propune plenului Camerei Deputaţilor respingerea  propunerii legislative privind modificarea şi completarea Legii nr. 264/2007 pentru modificarea şi completarea Legii nr.95/2006 privind reforma în domeniul sănătăţii (Pl.x 270/2012), din următoarele considerente: - persoanele care abia au primit decizia de pensionare nu fac parte din categoria persoanelor care au obligaţia de a se asigura şi nu pot dovedi plata contribuţiei, pentru a obţine calitatea de asigurat;

- calitatea de pensionar poate fi dovedită cu o adeverinţă eliberată de instituţia plătitoare a pensiei;


- respectivele persoane se regăsesc în continuare pe listele medicilor de familie şi nu sunt obligate să plătească retroactiv o sumă de bani, ci sunt obligate să anunţe în termen de 15 zile modificările referitoare la încadrarea lor într-o anumită categorie, potrivit art. 219 litera d) din Legea nr. 95/2006 privind reforma în domeniul sănătăţii; 


- pensionarii cu venituri din pensii mai mici de 740 lei beneficiază de asigurare, fără plata contribuţiei la fond, pensionarii ale căror venituri din pensii depăşesc 740 lei datorează contribuţia lunară la fond potrivit prevederilor Legii nr. 571/2003 privind Codul fiscal, cu modificările şi completările ulterioare; baza lunară de calcul reprezentând  numai partea de venit care depăşeşte nivelul de 740 lei.  
PREŞEDINTE,

RODICA NASSAR
Şef birou – Marinescu Gheorghe

Întocmit,
Consultant – Popa Constanţa

